

**JAVNA VATROGASNA POSTROJBA**

**GRADA ŠIBENIKA**

Put groblja 2

22000 ŠIBENIK

KLASA: 112-02/25-01/01

URBROJ: 2182-1-55-15-25-7

Šibenik, 23. svibnja 2025.

 Na temelju Natječaja za zasnivanje radnog odnosa (KLASA: 112-02/25-01/01, URBROJ: 2182-1-55-01-25-3 od 09. svibnja 2025. godine), Povjerenstvo za provedbu postupka izbora kandidata za radno mjesto stručni savjetnik/ca za knjigovodstvo i proračun, dana 23. svibnja, objavljuje

**POZIV**

**NA PRETHODNU PROVJERU ZNANJA I SPOSOBNOSTI**

**(PISANO TESTIRANJE)**

**I.**

Povjerenstvo je utvrdilo da se na natječaj prijavilo ukupno tri kandidata te sljedeći kandidati mogu pristupiti testiranju:

1. I. L. (1985.)
2. M. Š. (1993.)
3. M. J. (1967.)

**II.**

Kandidati iz točke I. ovog Poziva trebaju se okupiti u sali vatrogasnog doma Javne vatrogasne postrojbe grada Šibenika (Put groblja 2, Šibenik), dana 29. svibnja 2025. godine (četvrtak) u 08:30 sati, radi pisanog testiranja.

**III.**

Na testiranje je potrebno ponijeti osobnu iskaznicu ili putovnicu.

Ne postoji mogućnost naknadnog pisanog testiranja, bez obzira na razloge koji pojedinog kandidata eventualno priječe da testiranju pristupi u naznačeno vrijeme.

Smatra se da je kandidat, koji se navedenog dana ne odazove do termina navedenog pod točkom II. ovog poziva, bez obzira na razloge, povukao prijavu na natječaj. Smatrat će se da je prijavu povukao i kandidat koji na pisanom testiranju remeti mir i/ili pravila ponašanja s kojima će biti upoznat, kao i kandidat koji ne predoči osobnu iskaznicu ili putovnicu.

Pisani test sastojat će se od ukupno 10 pitanja. Svako pitanje nosi 1 bod te će ukupan broj točnih odgovora dati broj bodova na pisanoj provjeri (od 1 do 10).

Testiranje će trajati najduže 30 minuta. Ostale informacije vezane uz provedbu natječaja navedene su u obavijesti koja je prethodno objavljena na web stranici Javne vatrogasne postrojbe grada Šibenika (www.jvp-sibenik.hr).

**IV.**

Rezultati pisanog testiranja bit će objavljeni na oglasnoj ploči Javne vatrogasne postrojbe grada Šibenika istog dana (četvrtak, 29. svibnja 2025.) u 10:00 sati.

S kandidatima koji ostvare najmanje 50% bodova na pisanom testiranju, Povjerenstvo će provesti intervju, neposredno nakon objave rezultata prethodne provjere znanja i sposobnosti.

**V.**

Ovaj poziv objavljuje se na web stranici (www.jvp-sibenik.hr) i oglasnoj ploči Javne vatrogasne postrojbe grada Šibenika.

JAVNA VATROGASNA POSTROJBA

GRADA ŠIBENIKA

POVJERENSTVO ZA PROVEDBU POSTUPKA

IZBORA KANDIDATA ZA RADNO MJESTO

STRUČNI SAVJETNIK/CA ZA KNJIGOVODSTVO I PRORAČUN